126. lahka brigada
126. lahka brigada vojna je jedinica koja je tokom rata u Bosni i Hercegovini djelovala u sastavu Prvog, Trećeg i Šestog korpusa Armije Republike Bosne i Hercegovine. Nakon pada većeg dijela općine, jedinice Općinskog štaba odbrane Ilijaš našle su se na području slobodne ilijaške teritorije, Vareša i Breze. Ušle su u sastav OG Visoko, a kasnije su prekomandovane u 3, a zatim i 6. korpus. Na teritoriji Breze, od ljudstva sa područja Ilijaša 18. juna 1993. formirana je 126. brdska brigada. U sastav brigade ušle su jedinice OpŠO Ilijaš i 3. bataljon 304. brdske brigade, koji se sastojao od ljudstva sa područja općine Ilijaš. Početkom 1994. brigada je ušla u sastav OG-3 Vareš 1. korpusa. Ulaskom u 16. diviziju preimenovana je u 126. lahku brigadu. Tokom reorganizacije jedinice 16. divizije, brigada je 16. novembra 1995. ušla u sastav 162. brdske brigade. Zlatnim ljiljanom, najvišim ratnim priznanjem, odlikovana su 23 borca brigade.